“Kristliku elu ja tunnistuse” kursus 1. moodul
2025-04-23 12:00 - 13:00 (Europe/Tallinn) | Eliisabeti kiriku leerisaal, Nikolai 22, Pärnu, Estonia
“Kristliku elu ja tunnistuse” kursusel (KET), mis toimub enne oktoobrikuist festivali “Lootuse aeg”, õpetatakse kristlasi rääkima oma usust praktilisel viisil. Kursust viiakse läbi eri paikades üle Eesti.
Tasuta kolmest õppesessioonist koosneva kursuse jooksul:

õpitakse tundma Piibli põhimõtteid, kuidas elada Jumalale meelepärast elu ja juhtida inimesi Jeesuse juurde;
antakse praktilisi nõuandeid evangeeliumi kuulutamiseks;
õpetatakse julgustama ja toetama uusi kristlasi, et aidata neil kasvada oma usus Jumala sõna uurimise läbi.

Kursus on kättesaadav kõigile ja kõik on teretulnud.
Loengud on tasuta.

“Kristliku elu ja tunnistuse” kursus 2. moodul
2025-04-30 12:00 - 13:00

“Kristliku elu ja tunnistuse” kursus 3. moodul
2025-05-07 12:00 - 13:00

Pärnu praostkonna lastetöötegijate koolituspäev
2025-05-17 10:00 - 15:00
Laupäeval, 17. mail, toimub Pärnu Eliisabeti kiriku leerisaalis kokkusaamine meie praostkonna koguduste lastetöötegijatele ja lastetööst huvitatutele.

Päevakava on järgmine:

10.00 Tutvumine ja Piiblikümblus
11.00 Sissejuhatus põrandapiltide metoodikasse
13.30 Kuidas on läinud ja mis suvel teoksil, kas teeme midagi koos?
14.30 Palveaeg
15.00 Kojuminek

Läbiviija: Titta Hämäläinen.

Tere tulemast!

Pärnu praostkonna lastetöötegijate õppe- ja osaduspäev
2025-09-27 10:00 - 16:00
Oodatud on nii praegused pühapäevakooli õpetajad kui ka need, kes alles mõtlevad, et võiks ehk midagi teha või kuidagi panustada.
Päevakava on laias laastus säärane:
10.30 kogunemine ja kohv
11.00 Piiblikümblus
12.00 Sügishooaja plaanid. Kellel mida toimub, kas saaks planeerida väljasõite või üritusi, külaskäike, millised on plaanid ja unistused?
13.00 Lõunasupp
14.00 Kuidas sügiseid kirikukalendri evangeeliumitekste lastega käsitleda ja arusaadavaks teha?
15.30 Palveaeg
16.00 Koduteele
Koolitajaks on Titta Hämäläinen.
Kui tulejatel on võimalik endast eelnevalt märku anda aadressil titta.hamalainen@eelk.ee, siis on lootust, et kõik saavad ka kõhu korralikult täis.
